Diari Oficial de la Generalitat Valenciana


Sumari del DOGV 8378, del 07-09-2018 (2018/8305)

RESOLUCIÓ de 6 de setembre de 2018, de la Direcció General d'Esport, per la qual es prorroguen beques per a la realització de pràctiques professionals, per als exercicis 2018 i 2019.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8378

Data del DOGV
:   07-09-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8305


Data del document
:   06-09-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 6 de setembre de 2018, de la Direcció General d'Esport, per la qual es prorroguen beques per a la realització de pràctiques professionals, per als exercicis 2018 i 2019. [2018/8305]  
Per la Resolució de 28 de març de 2017, de la Direcció General d'Esport, es van convocar beques per a la realització de pràctiques professionals en matèria d'Esport (DOGV 8016, 06.04.2017), i per la Resolució de 28 d'agost de 2017, de la Direcció General d'Esport (DOGV 8122, 07.09.2017), es van adjudicar les beques següents per un període de duració de 12 mesos: una de grau en Ciències de l'Activitat Física i l'Esport a Vicent Ubeda Pastor, una de grau en Dret o en Gestió i Administració Pública a Eva María Moreno Llópez, una de tècnic superior en Animació d'Activitats Físiques i Esportives a Manel Giner Reig, una de grau en Arquitectura a Beatriz Ortega Mojiga, i una de grau en Informació i Documentació a Sara Torres Javega.  
  
D'acord amb el que es disposa en l'article 5 del Decret 132/2009, del Consell, pel qual es regula la concessió de beques; en la base tercera de l'Ordre 70/2016, de 15 de novembre, de la Conselleria d'Educació, Investigació, Cultura i Esport, que aprova les bases reguladores de la concessió de beques per a la realització de pràctiques professionals en la Direcció General d'Esport, i en el punt quart, apartat segon, de la Resolució de 28 d'agost de 2017, abans esmentada, s'estableix que el període de duració de les beques podrà prorrogar-se, sense necessitat d'una nova convocatòria, durant un període màxim de 12 mesos addicionals, sempre que hi haja disponibilitat pressupostària i l'exercici de l'activitat que s'estiga efectuant així ho requerisca o aconselle.  
  
Considerant els informes emesos pels tutors respectius sobre el desenvolupament de les beques en el sentit que en proposen la pròrroga i la consideren convenient per als objectius pretesos.  
Considerant que Vicent Ubeda Pastor, Beatriz Ortega Mojiga i Sara Torres Javega han renunciat a la renovació de la beca, i que, d'acord amb l'apartat segon de la Resolució de 28 d'agost de 2017, de la Direcció General d'Esport, per la qual es van adjudicar les següents beques, s'ha fet ús de la borsa de reserva per a efectuar les substitucions respectant el criteri de l'ordre de puntuació i consultades les persones interessades.  
Considerant que la consignació pressupostària existent en l'aplicació pressupostària 50.07.91.645.13 del capítol IV, línia S8139000 possibilita la pròrroga d'aquestes beques.  
Per tot això, i en virtut dels articles 5 i 18 del Decret 132/2009, de les bases tercera i setze i de la disposició addicional primera de l'Ordre 70/2016 i el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Prorrogar el període de duració de les beques de pràctiques professionals a les persones i en les modalitats següents:  
Grau en Dret o en Gestió i Administració Pública a Eva María Moreno Llópez.  
Tècnic superior en Animació d'Activitats Físiques i Esportives a Manel Giner Reig.  
Grau en Informació i Documentació, a Lourdes Aguilera Bermúdez, amb efectes des de l'11 de setembre de 2018.  
Grau en Ciències de l'Activitat Física i l'Esport, a José Antonio Richart Parra, amb efectes des de l'11 de setembre de 2018.  
Grau en Arquitectura, a David Vegara Rodríguez, amb efectes des de l'11 de setembre de 2018.  
  
Segon  
El període de pròrroga serà d'un any, comprés entre l'11 de setembre de 2018 i el 10 de setembre de 2019, ambdós inclosos. La part de la pròrroga corresponent a 2019 estarà condicionada a l'existència de crèdit adequat i suficient en l'exercici indicat.  
Tercer  
Autoritzar i disposar el crèdit a favor de les persones beneficiàries d'aquestes beques, a càrrec de l'aplicació pressupostària 11.56.66.089.51 del capítol IV, línia S8139000, amb la distribució següent:  
Anualitat 2018: 19.877,88 euros.  
Anualitat 2019: 46.267,92 euros.  
  
Quart  
La dotació econòmica de cadascuna de les beques ha estat actualitzat per la Resolució de 22 de febrer de 2018, de la Conselleria d'Hisenda i Model Econòmic, per la qual es va establir la quantitat inicial de percepció en l'exercici 2018 de les beques sotmeses a l'àmbit d'aplicació del Decret 132/2009, de 4 de setembre, del Consell, i l'import mensual brut és de 1.023,16 euros, a aquesta quantitat s'ha d'aplicar el mateix increment global que el que estableix per a la despesa del sector públic valencià la llei de pressupostos de cada any.  
Sobre aquest import s'ha de practicar la retenció corresponent a compte de l'impost sobre la renda de les persones físiques, com també la cotització corresponent a la Seguretat Social en els termes establits en el Reial decret 1493/2011, de 24 d'octubre, i totes les altres que, si escau, puguen correspondre.  
  
Cinqué  
La publicació d'aquesta resolució en el Diari Oficial de la Generalitat Valenciana produirà els efectes de notificació a les persones interessades.  
  
Contra aquesta resolució, que posa fi a la via administrativa, es pot interposar, amb caràcter potestatiu, un recurs de reposició davant del conseller d'Educació, Investigació, Cultura i Esport, en el termini d'un mes, comptador des de l'endemà de la publicació d'aquesta resolució. No obstant això, pot interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptador des de l'endemà de la publicació. Tot això sense perjudici que s'utilitze qualsevol altra via que es considere oportuna.  
  
València, 6 de setembre de 2018.- El director general d'Esport: Josep Miquel Moya Torres.